Na temelju članka 4. st. 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» br. 86/08 i 61/11) i članka 48. Statuta Općine Ivanska (Službeni vjesnik» br. 01/13 i 11/13), načelnik Općine Ivanska donosi slijedeću:

O D L U K U

o izmjeni i dopuni

Pravilnika o unutarnjem redu Jedinstvenog upravnog odjela Općine Ivanska

Članak 1.

Ovom odlukom članak 4. Pravilnika o unutarnjem redu Jedinstvenog upravnog odjela Općine Ivanska (Službeni vjesnik br. 3/10, 03/13 i 9/13), nadopunjuje se na način da se iza rednog broja 1. dodaje novi redni broj 2. koji glasi:

Osnovni podaci o radnom mjestu:

Kategorija: II.

Potkategorija: Viši referent

Klasifikacijski rang: 7

Naziv: VIŠI REFERENT ZA INFRASTRUKTURU I PROVEDBU PROJEKATA

Stručno znanje: - magistar struke ili stručni specijalist (VSS); sveučilišni prvostupnik struke

 ili stručni prvostupnik struke (VŠS),

* najmanje 1 godina radnog iskustva na odgovarajućim poslovima
* organizacijske sposobnosti
* komunikacijske vještine
* položen državni stručni ispit
* poznavanje rada na računalu
* aktivno ili pasivno poznavanje engleskog jezika

Kandidati moraju ispunjavati i opće uvjete za prijam u službu propisane člankom 12. Zakona o službenicima i namještenicima u lokalnoj (područnoj) samoupravi.

U službu ne mogu biti primljene osobe za koje postoje zapreke iz članka 15. i16. Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11).

Prijavu mogu podnijeti i kandidati koji nemaju položen državni stručni ispit, a kojeg su dužni položiti u zakonskom roku.

Radni odnos se zasniva uz obvezni probni rad u trajanju od tri mjeseca.

Na natječaj se mogu javiti osobe oba spola.

 Dosadašnji broj 2. postaje broj 3.

Članak 2.

Članak 5. Pravilnika o unutarnjem redu Jedinstvenog upravnog odjela Općine Ivanska (Službeni vjesnik br. 3/10, 03/13 i 9/13), nadopunjuje se na način da se iza opisa poslova radnog mjesta pročelnika dodaje opis poslova radnog mjesta Višeg referenta koji glasi :

Viši referent za infrastrukturu i provedbu projekata……. 1 izvršitelj

Opis poslova:

koordinira izradu idejnih, glavnih i izvedbenih projekata za  općinske  investicije, provodi potrebne radnje za ishođenje građevinskih dozvola, u postupku raspisivanja natječaja sudjeluje u izradi tehničke dokumentacije natječaja, prati natječaje koji se odnose na  mogućnost apliciranja za dobivanje sredstava iz predpristupnih i strukturnih fondova iz EU, koordinira izradom programa koji se kandidiraju za sufinanciranje ili sa drugim subjektima priprema projekte za participaciju u raspisanim natječajima, vođenje upravnih postupaka i donošenje rješenja u granicama ovlasti komunalne djelatnosti, komunalna naknada, komunalni doprinos, priključenje na komunalnu infrastrukturu, priprema i provođenje postupaka javne nabave, pripremanje materijala u svezi prostornog uređenja, izrađivanje  izvješća, planova i programa mjera u djelatnostima prema zaduženju predmeta; izrađivanje odluka, rješenja i zaključaka, izrada posebnih uvjeta i suglasnosti kod ishođenja lokacijske i građevinske dozvole građanima kod izgradnje objekata uz trgove i   ceste u vl. Općine, ishođenje lokacijske i građevinske dozvole za potrebe investicijskih projekata vodoprivrede, vodoopskrbe, cestovnog prometa te ostalih komunalnih djelatnosti, izrada nacrta odluke o obveznom odvozu smeća, o  obavljanju dimnjačarske službe, priprema materijala za raspisivanje natječaja u svezi koncesija, zakupa, ponuda nabave kamenog materijala i sl., održavanje javne rasvjete, izrada analiza i izvješća iz svoje nadležnosti, prati propise od značaja za Općinu kao JLS, obavlja i druge poslove po nalogu načelnika.

Članak 3.

Ova odluka stupa na snagu osmog dana od dana objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

NAČELNIK

Klasa:011-01/14-01/11

Urbroj:2110/02-02-14-1

Ivanska ,02.svibnja 2014.

 NAČELNIK:

 mr.sc. Josip Bartolčić, dipl.ing.v.r.